open-index/open-wikipedia-markdown huggingface dataset:
น้ำตกอาวฮุม

**น้ำตกอาวฮุม** () เป็นน้ำตกในหมู่บ้านอามาอูเกว (Amaugwe) อำเภออูดี รัฐเอนูกู ประเทศไนจีเรีย ความสูง 30 เมตรและร้อมล้อมด้วยหมู่อารามแห่งอาวฮุม ปัจจุบัน ในพื้นที่เดินเท้ารอบน้ำตกยังสามารถพบรูปปั้นของพระเยซูและนักบุญในคริสต์ศาสนาตั้งอยู่กระจัดกระจายทั่วไป ชาวบ้านในท้องถิ่นเชื่อว่าน้ำจากน้ำตกนี้สามารถช่วยรักษาโรคและปัดเป่าสิ่งชั่วร้ายได้

ปัจจุบันน้ำตกอาวฮุมเป็นหนึ่งในสถานที่ท่องเที่ยวที่สำคัญของประเทศไนจีเรีย

## ระเบียงภาพ

File:Statue of Mary at the Cave on the path to Awhum waterfall.jpg
File:Statues inside the cave on the path to Awhum waterfall.jpg
File:Awhum monastery cave and waterfall, Enugu, Nigeria 12.jpg
File:Awhum monastery cave and waterfall, Enugu, Nigeria 15.jpg


## อ้างอิง
โบสถ์นักบุญยอห์น กาเนโอ

**โบสถ์นักบุญยอห์นนักเทววิทยาที่กาเนโอ** () หรือ **นักบุญยอห์น กาเนโอ** (, Latinic: *Sveti Jovan Kaneo*; Saint John at Kaneo) เป็นโบสถ์นิกายออร์ทอดอกซ์มากีดอเนียภายใต้สังกัดสังฆมณฑลออคริต ตั้งอยู่บนผาริมทะเลสาบออคริต เมืองออคริต ประเทศนอร์ธมากีดอเนีย โบสถ์นี้ถวายแด่ยอห์นผู้นิพนธ์พระวรสาร และไม่เป็นที่ทราบแน่ชัดว่าสร้างขึ้นเมื่อใด แต่เข้าใจกันว่าสร้างขึ้นมาก่อนปี 1447 นักโบราณคดีเชื่อว่าโบสถ์น่าจะสร้างขึ้นในสมัยที่ออคริตอยู่ภายใต้ปกครองของจักรวรรดิออตโตมัน

ในโดมของโสถ์มีภาพเฟรสโกแสดงพระคริสต์ในรูปปานโตเกรเตอร์ และบนผนังมีเฟรสโกภาพนักบุญคลีเมนต์แห่งออคริต (ผู้ซึ่งมีอารามเซนต์ปานเตเลมอนตั้งอยู่ใกล้กัน) และนักบุญเอรัสมุสแห่งออคริต

## ระเบียงภาพ

Church of St. John at Kaneo, Ohrid, North Macedonia 2017.jpg
Iglesia San Juan Kaneo, Ohrid, Macedonia, 2014-04-17, DD 23.JPG
Iglesia San Juan Kaneo, Ohrid, Macedonia, 2014-04-17, DD 20.JPG
Iglesia San Juan Kaneo, Ohrid, Macedonia, 2014-04-17, DD 16.JPG


## อ้างอิง

## แหล่งข้อมูลอื่น
*
*360° Virtual Tour of St. John Kaneo Church

หมวดหมู่:โบสถ์คริสต์ในประเทศมาซิโดเนียเหนือ
หมวดหมู่:สิ่งก่อสร้างในออคริต
วัดโพธิ์ (จังหวัดนครราชสีมา)

**วัดโพธิ์** เป็นวัดเก่าแก่ สร้างขึ้นเมื่อ พ.ศ. 2243 ตั้งอยู่ถนนสุรนารี ตำบลในเมือง อำเภอเมืองนครราชสีมา จังหวัดนครราชสีมา และเป็นที่ตั้งโรงเรียนพระปริยัติธรรม แผนกธรรม และแผนกบาลี

## ประวัติ
เมื่อ พ.ศ. 2243 วัดโพธิ์ได้สร้างขึ้นเป็นวัดราษฎร์ สังกัดคณะสงฆ์มหานิกาย มีเนื้อที่ 11 ไร่ 2 งาน 66 ตารางวา และที่ธรณีสงฆ์ เนื้อที่ 3 งาน 56 ตารางวา

## ลำดับเจ้าอาวาสที่ปรากฏชื่อชัดเจน

## อาคารเสนาสนะ
: **อุโบสถ** เป็นอาคารคอนกรีตเสริมเหล็ก สร้างเมื่อ พ.ศ. 2482
: **ศาลาการเปรียญ** เป็นอาคารคอนกรีตเสริมเหล็ก สร้างเมื่อ พ.ศ. 2524
: **ศาลาอเนกประสงค์** เป็นอาคารคอนกรีตเสริมเหล็ก สร้างเมื่อ พ.ศ. 2538
: **กุฏิสงฆ์** 
: **หอระฆัง**
: **ฌาปนสถาน**

## อ้างอิง

โพธิ์
วัดห้วยบง (อำเภอด่านขุนทด)

**วัดห้วยบง**  เป็นวัดราษฎร์ สร้างขึ้นเมื่อ พ.ศ. 2484 ตั้งอยู่เลขที่ 225 บ้านห้วยบง หมู่ที่ 1 ตำบลห้วยบง อำเภอด่านขุนทด จังหวัดนครราชสีมา

## ประวัติ
เมื่อ พ.ศ. 2484 วัดห้วยบง ได้สร้างขึ้นเป็นวัดราษฎร์ สังกัดคณะสงฆ์มหานิกาย
ต่อมาวันที่ 3 กุมภาพันธ์ พ.ศ. 2540 จึงได้รับพระราชทานวิสุงคามสีมา

เมื่อ พ.ศ. 2535 เปิดสอนโรงเรียนพระปริยัติธรรมแผนกธรรม

## ลำดับเจ้าอาวาสที่ปรากฏชื่อชัดเจน

## อาคารเสนาสนะ
: **อุโบสถ** 
: **ศาลาการเปรียญ** 
: **ศาลาหอฉัน** 
: **ศาลาปฏิบัติธรรม**
: **กุฏิสงฆ์ **
: **หอระฆัง **
: **ศาลาบำเพ็ญกุศล และฌาปนสถาน**

## อ้างอิง

ห้วยบง
พีระมิดแห่งติรานา

**พีระมิดแห่งติรานา** (; , *พิรามิดา*) เป็นสิ่งปลูกสร้างในติรานา ประเทศแอลเบเนีย เดิมทีเป็นพิพิธภัณฑ์เปิดให้บริการในปี 1988 และต่อมาในปี 1991 กลายมาเป็นศูนย์ประชุมหลังระบอบคอมมิวนิสต์ในแอลเบเนียล่มสลาย ในสมัยสงครามคอซอวอเมื่อปี 1999 อาคารยังใช้เป็นศูนย์ของกองกำลังเนโต และในปี 2018 ได้มีการเปิดตัวโครงการที่จะแปลงโฉมอาคารเป็นศูนย์การเรียนรู้ด้านเทคโนโลยีสำหรับเยาวชนและบริษัทสตาร์ทอัป

## การก่อสร้าง

ในวันที่ 14 ตุลาคม 1988 สิ่งปลูกสร้างนี้เปิดให้ยริการภายใต้ชื่อ **พิพิธภัณฑ์แอนแวร์ ฮอจา** (Enver Hoxha Museum) จัดแสดงประวัติและเกียรติยศของแอนแวร์ ฮอจา ผู้นำแอลเบเนียยุคคอมมิวนิสต์กว่า 41 ปี และพึ่งเสียชีวิตไปเมื่อสามปีก่อนหน้าการเปิดพิพิธภัณฑ์ สิ่งปลูกสร้างนี้เป็นผลงานออกแบบร่วมโดย Pranvera Hoxha สถาปนิกและลูกสาวของฮอจา, สามีของเธอ Klement Kolaneci และสถาปนิกอีกสองคน คือ Pirro Vaso และ Vladimir Bregu

เมื่อสร้างแล้วเสร็จ เป็นที่กล่าวขานกันว่านี่เป็นสิ่งปลูกสร้างเดี่ยวที่แพงที่สุดที่เคยสร้างมาในแอลเบเนีย

พีระมิดนี้บางครั้งเรียกในเชิงเสียดสีกันว่า "ที่ไว้ศพของแอนแวร์ ฮอจา" กระนั้น สิ่งปลูกสร้างนี้ไม่เคยมีแผนจะใช้เช่นนั้นเลย

## หลังคอมมิวนิสต์

ในปี 1991 หลังคอมมิวนิสต์ในแอลเบเนียล่มสลาย พีระมิดนี้สิ้นสุดการให้บริการเป็นพิพิธภัณฑ์เป้นเวลาหลายปีก่อนที่จะถูกแปลงการใช้งานใหม่เป็นศูนย์ประชุมและจัดแสดง ต่อมาในปี 1999 ในสมัยสงครามคอซอวอ อาคารนี้ใช้งานเป็นศูนย์ของเนโตและองค์กรมนุษยธรรมอื่น ๆ นับตั้งแต่ปี 2001 บางส่วนของอาคารใช้เป็นจุดกระจายสัญญาณของท็อปแชนแนล และท็อปแอลเบเนียเรดิโอ ในขณะที่พื้นที่ร้างที่เหลือโดยรอบใช้เป็นลานจอดรถ และเป็นท่ารถตู้ไปแอลบาซัน พื้นที่ดังกล่าวยังถูกทิ้งให้ทรุดโทรมและถูกทำลายไปบางส่วน

มีการเสนอหลายต่อหลายครั้งให้ทุบทำลายพีระมิดทิ้งเพื่อพัฒนาพื้นที่ขนาด  ใหม่ เคยมีการเสนอให้พัฒนาพื้นที่ตรงนี้ใหม่เป็นรัฐสภาแอลเบเนียแห่งใหม่แทนที่เช่นกัน โครงการเสนอให้ทุบทำลายพีระมิดทิ้งถูกต่อต้านโดยเฉพาะจากกลุ่มสถาปนิกต่างชาติ นักประวัติศาสตร์ Ardian Klosi ได้จัดทำฎีกาต้านการทุบทำลายอาคารขึ้น ซึ่งมีผู้ร่วมลงนามมากกว่า 6000 รายชื่อ ผลสำรวจที่ตีพิมพ์ในปี 2015 แต่สำรวจในปี 2013 เสนอว่าประชาชนชาวติรานาส่วนใหญ่คัดค้านการทุบทำลายพีระมิดทิ้ง ในปี 2017 ได้มีการประกาศอย่างเป็นทางการว่าพีระมิดจะไม่ถูกทำลาย แต่จะมีการปรับโฉมใหม่แทน และในปี 2018 มีการเปิดตัวโครงการใหม่ที่จะแปลงโฉมพีระมิดใหม่เป็นศูนย์ไอทีสำหรับเยาวชนภายใต้ชื่อ TUMO ศูนย์ติรานา

## อ้างอิง

## แหล่งข้อมูลอื่น

*Pyramid of Tirana Technology Center Official Project by MVRDV
*TUMO Tirana Official Webpage
* Музей Энвера Ходжа в Тиране 

หมวดหมู่:พีระมิดในทวีปยุโรป
หมวดหมู่:แอนแวร์ ฮอจา
หมวดหมู่:สิ่งก่อสร้างในติรานา
นักบุญซาวา

**นักบุญซาวา** (, ; Old Church Slavonic: ; ; 1169 หรือ 1174 – 14 มกราคม 1236) หรือ **ผู้สร้างความสว่าง** () เป็นเจ้าชายชาวเซอร์เบียและนักบวชอีสเทิร์นออร์ทอดอกซ์ อาร์คบิชอปองค์แรกแห่งคริสต์จักรเซอร์เบียที่เป็นออโตเซฟาลัส, ผู้บัญญัติกฎหมายเซอร์เบีย และทูตแห่งเซอร์เบีย นามเมื่อเกิดขอบท่านคือ **รัสตโก เนมันยิช** (; Rastko Nemanjić) เป็นบุตรคนสุดท้องของเจ้าชายเซอร์เบีย สเตฟัน เนมันยา ปฐมกษัตริย์แห่งจักรวรรดิเนมันยิช ต่อมาเนมันยิชได้หลบหนีไปยังเขาอาตอส และบวชในนามว่า *ซาวา* (*[[Sabbas|ซับบัส]]*) ต่อมาท่านได้สร้างอารามฮีลันดาร์ขึ้นที่เขาอาตอส ที่ซึ่งต่อมาเป็นศูนย์กลางศาสนาและวัฒนธรรมที่สำคัญของเซอร์เบีย ในปี 1219 สังฆบิดรผู้ลี้ภัยในนีเซยาระบุให้ซาวาเป็นอาร์คบิชอปเซอร์เบียคนแรก ในปีเดียวกัน ซาวาได้เขียน โนโมแคนนอน *[[Zakonopravilo|ซาโคโนปราวีโล]]* ขึ้น เป็นรัฐธรรมนูญที่เก่าแก่ที่สุดของเซอร์เบีย ซึ่งช่วยยืนยันความเป็นเอกราชทั้งทางศาสนาและทางฆราวาส ซาวายังได้รับการยกย่องเป็นผู้ริเริ่มวรรณกรรมยุคกลางเซอร์เบีย

ท่านได้รับการยกย่องเป็นหนึ่งในบุคคลสำคัญที่สุดของประวัติศาสตร์เซอร์เบีย วันฉลองนักบุญซาวาในอีสเทิร์นออร์ทอดอกซ์ตรงกับวันที่  ท่านเป็นนักบุญองค์อุปถัมภ์แห่งชาวเซอร์บ, ประเทศเซอร์เบีย และการศึกษาในเซอร์เบีย โบสถ์นักบุญซาวาที่เบลเกรดสร้างขึ้นตรงจุดที่ร่างของท่านถูกเผาโดยพวกออตโตมันในปี 1594 ซึ่งในยุคนั้นชาวเซอร์บลุกฮือต่อต้านการปกครองของออตโตมันโดยใช้รูปของนักบุญซาวาเป็นธงสงคราม ปัจจุบันโบสถ์หลังนี้ยังเป็นหนึ่งในโบสถ์คริสต์ที่ใหญ่ที่สุดในโลก

## อ้างอิง

### บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

หมวดหมู่:นักบุญ
หมวดหมู่:บุคคลในยุคออตโตมัน
หมวดหมู่:นักบวชในศาสนาคริสต์
หมวดหมู่:อีสเทิร์นออร์ทอดอกซ์
หมวดหมู่:วัฒนธรรมเซอร์เบีย
การฆ่าล้างเผ่าพันธุ์ชาวอุยกูร์

รัฐบาลจีนได้กระทำการละเมิดสิทธิมนุษยชนต่อชาวอุยกูร์และชนกลุ่มน้อยทางชาติพันธุ์และศาสนาในซินเจียงเรื่อยมาถึงปัจจุบัน ที่ซึ่งมีลักษณะหลายประการที่เข้าข่ายว่าเป็นการฆ่าล้างเผ่าพันธุ์ นับตั้งแต่ปี 2014 รัฐบาลจีนที่นำโดยสี จิ้นผิงแห่งพรรคคอมมิวนิสต์จีน (CCP) ได้ดำเนินนโยบายที่กักกันประชากรชาวมุสลิมเชื้อสายเติร์กราวหนึ่งล้านคนเข้าไปยังค่ายกักกันซินเจียงโดยปราศจากขั้นตอนทางกฎหมาย การกักกันนี้ถือเป็นการกักกันชนกลุ่มน้อยทางชาติพันธุ์และศาสนาที่ใหญ่ที่สุดนับตั้งแต่สงครามโลกครั้งที่สอง นักวิชาการประเมินว่านับตั้งแต่ปี 2017 เป็นต้นมา มีมัสยิดอย่างน้อย 16,000 แห่ง ที่ถูกทำลายหรือทำให้เสียหาย และมีเด็กอีกหลายแสนคนที่ถูกยังคับให้ต้องแยกจากผู้ปกครองและส่งไปยังโรงเรียนประจำ

นโยบายรัฐยังมีการจับกุมตามอำเภอใจเข้าในศูนย์กักกันชาวอุยกูร์ของรัฐ, การบังคับใช้แรงงาน, การกดขี่การปฏิบัติตามศาสนาอิสลาม, การล้างสมองทางการเมือง, การดูแลและสภาพเป็นอยู่ที่เลวร้าย, การบังคับทำหมัน, การบังคับคุมกำเนิด และ การบังคับแท้ง สถิติทางการของรัฐบาลจีนรายงานว่าในปี 2015 ถึง 2018 อัตราการเกิดในภูมิภาคโฮตันและคัชการ์ ซึ่งมีประชากรเป็นชาวอุยกูร์เป็นส่วนใหญ่ ลดต่ำลงกว่า 60% ในขณะที่อัตราเกิดเฉลี่ยของประเทศจีนเติบโตขึ้น 9.69% ในช่วงเดียวกัน รัฐบาลจีนรับรู้ว่าอัตราเกิดในซินเจียงลดลงกว่าหนึ่งในสามในปี 2018 แต่ปฏิเสธรายงานที่ระบุว่ามีการบังคับทำหมันและฆ่าล้างเผ่าพันธุ์ และในปี 2019 อัตราเกิดในซินเจียงลดลงอีก 24% ในขณะที่ค่าเฉลี่ยชาติลดลงเพียง 4.2%

มีการบรรยายถึงสิ่งที่เกิดขึ้นนี้ว่าเป็นทั้งการบังคับให้กลืนกลายทางวัฒนธรรม, การฆ่าล้างชาติพันธุ์ และ การฆ่าล้างเผ่าพันธุ์ทางวัฒนธรรม ไปจนถึงการฆ่าล้างเผ่าพันธุ์ ที่ซึ่งมีผู้เสนอว่าการกระทำของรัฐบาลจีนตรงกับมาตราสองของการประชุมเรื่องการฆ่าล้างเผ่าพันธุ์ ซึ่งห้ามมิให้มี "การกระทำที่มีเป้าหมายทำลาย ทั้งหมดหรือบางส่วน" ของ "กลุ่มทางเชื้อชาติหรือศาสนา" ซึ่งรวมถึง "การก่อให้เกิดอันตรายทั้งทางกายหรือทางใจอย่างร้ายแรงแก่สมาชิกในกลุ่ม" และ "นโยบายที่มีเป้าหมายป้องกันการเกิดในกลุ่ม"

## อ้างอิง

### บรรณานุกรม

* Abdulhakim Idris: Menace. China's Colonization of the Islamic World & Uyghur Genocide, 329 pp., Center for Uyghur Studies, Washington, DC, 2020, ISBN 978-1-7365414-1-8
* 
* 
* 
* 
* 

หมวดหมู่:ซินเจียงอุยกูร์
หมวดหมู่:ชาวอุยกูร์
หมวดหมู่:รัฐบาลจีน
หมวดหมู่:การฆ่าล้างเผ่าพันธุ์
การประเมินกรณีข้อกังวลเรื่องสิทธิมนุษยชนในซินเจียงโดยสำนักสิทธิมนุษยชนสหประชาชาติ

***การประเมินกรณีข้อกังวลเรื่องสิทธิมนุษยชนในซินเจียง เขตปกครองตนเองอุยกูร์ซินเจียง สาธารณรัฐประชาชนจีน โดยสำนักงานข้าหลวงใหญ่สิทธิมนุษยชนแห่งสหประชาชาติ*** () เป็นรายงานที่เผยแพร่ในวันที่ 31 สิงหาคม 2022 โดยสำนักงานข้าหลวงใหญ่สิทธิมนุษยชนแห่งสหประชาชาติ (OHCHR) ซึ่งประเมินการดูแลชาวอุยกูร์และกลุ่มชนมุสลิมกลุ่มอื่น ๆ ในประเทศจีน รายงานสรุปว่า "ความรุนแรงของการกักกันสมาชิกของชาวอุยกูร์และกลุ่มมุสลิมส่วนใหญ่อื่น ๆ โดยตามอำเภอในและโดยไม่เลือกหน้า ซึ่งเป็นไปโดยชอบด้วยกฎหมายและนโยบายรัฐ ในบริบทของการจำกัดและการลดสิทธิมนุษยชนพื้นฐานที่บุคคลพึงมีโดยปัจเจกและโดยส่วนรวม อาจเป็นการก่ออาชญากรรมในระดับระหว่างประเทศ โดยเฉพาะอย่างยิ่งเป็นอาชญากรรมต่อมนุษยชาติ"

## อ้างอิง

หมวดหมู่:ผลงานในปี พ.ศ. 2565
หมวดหมู่:สหประชาชาติ
หมวดหมู่:ชาวอุยกูร์
อาสนวิหารการคืนพระชนม์ (ติรานา)

**อาสนวิหารการคืนพระชนม์** (; Resurrection Cathedral) เป็นอาสนวิหารออร์ทอดอกซ์แอลเบเนีย ตั้งอยู่ที่ใจกลางของนครติรานา ประเทศแอลเบเนีย เป็นหนึ่งในโบสถ์ของนิกายอีสเทิร์นออร์ทอดอกซ์ที่ใหญ่ที่สุดในบอลข่าน

อาสนวิหารเปิดเป็นทางการเมื่อ 24 มิถุนายน 2012 ตรงกับการฉลอง 20 ปีของการฟื้นฟูคริสตจักรออร์ทอดอกซ์แอลเบเนีย และการเลือกตั้งอาร์คบิชอปอะนาสตาซีออสแห่งแอลเบเนีย

อาสนวิหารเป็นผลงานออกแบบโดยสตูดิโอ Steven P. Papadatos และ Lizardos Engineering Associates จากนิวยอร์ก สหรัญ ในอาสนวิหารยังมีส่วนย่อยเป็นโบสถ์น้อยการประสูติ (chapel of the Nativity), หอระฆัง, ที่ประทับของสังฆสภา (Holy Synod), ศูนย์วัฒนธรรม, พิพิธภัณฑ์ และโบสถืน้อยอีกสองหลัง โดมของอาสนวิหารมีความสูง 32.2 เมตร ส่วนหอระฆังสูง 46 เมตร

## อ้างอิง

หมวดหมู่:โบสถ์คริสต์ในประเทศแอลเบเนีย
หมวดหมู่:สิ่งก่อสร้างในติรานา
โมเรีย (วิดีโอเกม พ.ศ. 2521)

thumb|right|หน้าจอเริ่มต้นของโมเรียเพลโต

***โมเรีย*** () เป็นวิดีโอเกมเล่นตามบทบาทรูปแบบตะลุยดันเจียนที่ได้รับการพัฒนาขึ้นครั้งแรกสำหรับระบบเพลโตประมาณ ค.ศ. 1975 โดยมีวันที่ลิขสิทธิ์ระบุเป็น ค.ศ. 1978 และ 1984 ซึ่งเป็นเกมบุกเบิก โดยอนุญาตให้คณะที่มีผู้เล่นมากถึงสิบคนเดินทางเป็นกลุ่มและส่งข้อความถึงกัน รวมถึงสร้างดันเจียนแบบไดนามิก (แทนที่จะใช้คอมพิวเตอร์ล่วงหน้า) และมีการแสดงมุมมองบุคคลที่หนึ่งแบบไวร์เฟรม ซึ่งเคเวต ดันคอมบ์ หนึ่งในผู้พัฒนา ไม่เคยอ่านผลงานของเจ. อาร์. อาร์. โทลคีน หรือเคยได้ยินเรื่อง*[[ดันเจียนส์แอนด์ดรากอนส์]]*มาก่อน แต่เขาคุ้นเคยกับเกมของระบบเพลโตอย่าง*[[ดีเอ็นดี (วิดีโอเกม พ.ศ. 2517)|ดีเอ็นดี]]*รวมทั้งผู้พัฒนาเกมดังกล่าว ซึ่งเป็นแฟนของทั้งสอง และหนึ่งในนั้นคือเดิร์ก เพลเลตต์ ที่ได้เสนอชื่อ*โมเรีย*สำหรับเกมของเคเวต

*โมเรีย*ก็เหมือนกับตัวอย่างอื่น ๆ ของระบบเพลโตที่เดิมเป็นแบบสีเดียว กระทั่งในความพยายามที่จะ "ปรับปรุง" ตัวอย่างดังกล่าว พนักงานฝึกหัดคนหนึ่งได้เพิ่มสีใน ค.ศ. 1994 ที่ยูนิเวอร์ซิดีออนไลน์หลังจากระบบไซบิสและเนื้อหาถูกขายให้แก่พวกเขา ทั้งนี้ ไซบิส (ย่อมาจากไซเบอร์-เบสด์ อินสทรักชัน ซิสเตม) เป็นชื่อใหม่ของเพลโตหลังจากที่บริษัทซีดีซีขายเครื่องหมายการค้าให้แก่เดอะโรชออร์แกไนเซชันใน ค.ศ. 1989

## อ้างอิง

* ''Moria'' at cyber1.org, where one may play the game
* Fun with PLATO at Armchair Arcade

หมวดหมู่:วิดีโอเกมเล่นตามบทบาท
หมวดหมู่:วิดีโอเกมที่ออกวางจำหน่ายในปี พ.ศ. 2518
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมที่พัฒนาขึ้นในสหรัฐ
ดรูอิด (วิดีโอเกม)

***ดรูอิด*** () เป็นเกมสับและเฉือนตะลุยดันเจียน ที่ได้รับการพัฒนาโดยอิเล็กทราไลต์ซอฟต์แวร์ และได้รับการเผยแพร่โดยไฟร์เบิร์ดใน ค.ศ. 1986 สำหรับตระกูลอาตาริ 8-บิต และคอมโมดอร์ 64 นอกจากนี้ ยังได้รับการพอร์ตไปยังระบบแอมสตรัด ซีพีซี, แซดเอกซ์ สเปกตรัม และโดยนิปปงเดกซ์เตอร์ใน ค.ศ. 1988 สำหรับระบบเอ็มเอสเอกซ์ แม้ว่าเอ็มเอสเอกซ์จะวางจำหน่ายในประเทศญี่ปุ่นเท่านั้น ส่วน*ดรูอิด*อีกพอร์ตของญี่ปุ่นชื่อ*ดรูอิด: เคียวฟุโนะโทบิระ* ได้รับการสร้างขึ้นสำหรับแฟมิคอมดิสก์ซิสเตมโดยบริษัทจาเลโคเมื่อ ค.ศ. 1988 ตามมาด้วย*[[ดรูอิด II: เอนไลเทนเมนต์]]* และ*[[วอร์ล็อก: ดิอเวนเจอร์]]*

## รูปแบบการเล่น
thumb|left|ภาพหน้าจอเวอร์ชันคอมโมดอร์ 64

เกมนี้ได้รับแรงบันดาลใจจากเกมอาร์เคดอย่าง*[[กอนต์เล็ต (วิดีโอเกม พ.ศ. 2528)|กอนต์เล็ต]]* ซึ่ง*ดรูอิด*เป็นเกมตะลุยดันเจียนในธีมแฟนตาซี โดยผู้เล่นจะสวมบทเป็นฮัสริแนกซ์ ซึ่งเป็นดรูอิดที่พยายามจะกำจัดโลกของนักเวทลึกลับที่มีนามว่าอาคาแมนเตอร์ และกองทัพปีศาจของมัน ในการทำเช่นนี้ ฮัสริแนกซ์ต้องเดินทางผ่านหลายด่าน

ซึ่งด่านแรกเป็นภูมิประเทศปกติ และด่านหลังจากนั้นอยู่ใต้ดิน แต่ละด่านจะอยู่ลึกกว่าด่านที่แล้ว โดยแต่ละด่านเต็มไปด้วยศัตรูต่าง ๆ เช่น ผี, แมลงยักษ์, แม่มด และเจ้าชายอสูรทั้งสี่ ขณะที่ฮัสริแนกซ์สามารถยิงศัตรูเหล่านี้ด้วยศัสตราวุธที่แตกต่างกันสามแบบ ได้แก่ น้ำ, ไฟ และกระแสไฟฟ้า แต่พวกมันทั้งหมดมาในปริมาณที่จำกัด และไม่ได้ผลกับศัตรูทั้งหมดเท่า ๆ กัน ส่วนการใช้คาถาแห่งความโกลาหลจะทำลายศัตรูทั้งหมดในบริเวณใกล้เคียงของผู้เล่นรวมทั้งเติมพลังงาน ทั้งนี้ เจ้าชายอสูรทั้งสี่สามารถเอาชนะได้ด้วยคาถาแห่งความโกลาหลเท่านั้น ซึ่งศัสตราวุธทั่วไปใช้ไม่ได้ผลกับพวกเขา

ฮัสริแนกซ์ยังสามารถเรียกโกเลมเพื่อช่วยเขาหรือทำให้ล่องหนในช่วงเวลาสั้น ๆ ในเวอร์ชันอาตาริ 8-บิต และคอมโมดอร์ 64 ผู้เล่นคนที่สองสามารถควบคุมโกเลมได้โดยใช้จอยสติกพอร์ต 2

## อ้างอิง

## แหล่งข้อมูลอื่น
* 
* 
* ''Druid'' at Atari Mania

หมวดหมู่:วิดีโอเกมที่ออกวางจำหน่ายในปี พ.ศ. 2529
หมวดหมู่:เกมสำหรับแอมสตรัด ซีพีซี
หมวดหมู่:เกมสำหรับคอมโมดอร์ 64
หมวดหมู่:เกมจากค่ายจาเลโค
หมวดหมู่:วิดีโอเกมที่พัฒนาขึ้นในสหราชอาณาจักร
สเกินเดร์เบอู

**เจร์จ กัสตรีออตี** (; ; ; 1405 – 17 มกราคม 1468) หรือรู้จักทั่วไปในนาม **สเกินเดร์เบอู** (, จาก; ) เป็นขุนนางแอลเบเนียยุคฟิวดัลและนายพลผู้นำการกบฏต่อจักรวรรดิออตโตมันในพื้นที่ที่ปัจจุบันคือแอลเบเนีย, มาซิโดเนียเหนือ, กรีซ, คอซอวอ, มอนเตเนโกร และเซอร์เบีย

สเกินเดร์เบอูเป็นขุนนางในตระกูลกัสตรีออตี เมื่อยังเยาว์ได้ถูกส่งตัวเป็นตัวประกันไปยังราชสำนักออตโตมัน เขาได้รับการศึกษาที่นั่นและรับใช้สุลต่านออตโตมันเป็นเวลายี่สิบปี เขาไต่เต้ายศขึ้นมาจนได้เป็น *[[sanjakbey|ซันจักเบย์]]* (เจ้าครองเขต) แห่งเขตดีบราในปี 1440 ต่อมาในปี 1443 ระหว่างยุทธการที่นีช เขาละทิ้งกองทัพออตโตมันและเข้ายึดครองกรูเยอและบริเวณใกล้เคียงซึ่งกินพื้นที่จากแอลเบเนียกลางไปถึงสเฟติกราดและมอดริช ในเดือนมีนาคม ค.ศ. 1444 ด้วยการสนับสนุนจากขุนนางในท้องถิ่น สเกินเดร์เบอูได้สถาปนาสันนิบาตเลเฌอซึ่งรวบรวมแว่นแคว้นเล็ก ๆ ในแอลเบเนียเข้าด้วยกันภายใต้การนำของสเกินเดร์เบอูเพียงผู้เดียว นี่ถือเป็นครั้งแรกที่พื้นที่ส่วนใหญ่ของแอลเบเนียมีผู้นำร่วมคนเดียวกัน

ถึงแม้ว่าสเกินเดร์เบอูจะมีความกล้าหาญในทางการรบ แต่เขาก็ยึดครองพื้นที่ให้ตนเองได้เป็นพื้นที่ขนาดเล็ก ๆ ในที่ปัจจุบันคือแอลเบเนียเหนือ ที่ซึ่งเขารบชนะเหนือออตโตมันแทบทุกครั้ง ทักษะทางการทหารของสเกินเดร์เบอูเป็นอุปสรรคใหญ่ต่อการขยายอาณาเขตของจักรวรรดิออตโตมัน และคนจำนวนมากในยุโรปตะวันตกมองสเกินเดร์เบอูว่าเป็นแบบอย่างของการต่อต้านมุสลิมโดยคริสต์ศาสนิกชน เป็นเวลา 25 ปี ในปี 1443 ถึง 1468 กองทัพขนาด 10,000 คน ของสเกินเดร์เบอูได้กรีธาทัพเข้าในอาณาเขตออตโตมัน และชนะกองทัพที่มียุทโธปกรณ์เหนือกว่าอย่างมากของจักรวรรดิออตโตมัน ชัยชนะของสเกินเดร์เบอูนี้เป็นที่ชื่นชมสืบมา

สเกินเดร์เบอูลงชื่อตนเองทุกครั้งด้วยชื่อ  ("เจ้าแห่งแอลเบเนีย") และไม่ปรากฏหลักฐานว่าเขาอ้างยศอื่นอีกในเอกสารที่พบในปัจจุบัน ในปี 1451 เขายอมรับอำนาจอธิปไตยของราชอาณาจักรนาโปลีเหนือแอลเบเนียในทางนิตินัยผ่านทางสนธิสัญญากาเอตา ซึ่งทั้งสองรัฐลงนามว่าจะร่วมมือกันปกป้องกันและกัน กระนั้นสเกินเดร์เบอูก็ยังคงสถานะผู้นำรัฐเอกราชในทางพฤตินัย ในปี 1460–1461 เขาช่วยสนับสนุนการสงครามของพระเจ้าแฟร์ดีนันโนที่ 1 แห่งนาโปลีและกรีธาทัพต้านกองทัพของฌ็องที่ 2 แห่งลอแรนและบารอนคนอื่นที่สนับสนุนการทวงคืนราชบัลลังก์นาโปลีให้แก่ฌ็อง

ในปี 1463 เขาได้รับมอบตำแหน่งให้เป็นผู้นำทัพครูเสดของสมเด็จพระสันตะปาปาปิอุสที่ 2 แต่ก็ไม่ได้เกิดการรบเนื่องจากพระสันตะปาปาสิ้นพระชนม์ไปก่อนที่จะรวบรวมกองทัพสำเร็จ สเกินเดร์เบอูและกองทัพของชาวเวนิสสู้รบต้านกองทัพออตโตมันในสงครามออตโตมัน–เวนิส (1463–1479) จนกระทั่งเขาเสียชีวิตในเดือนมกราคม 1468 ในช่วงสูงสุดของเขา เขาเป็นนักรบต้านออตโตมันที่แข็งแกร่งและแน่วแน่ที่สุดคนหนึ่ง ในศตวรรษที่ 19 สเกินเดร์เบอูกลายมาเป็นบุคคลสำคัญในการตื่นตัวของชาติแอลเบเนียและได้รับการเชิดชูอย่างมากในแอลเบเนียสมัยใหม่

## หมายเหตุ

## อ้างอิง

### บรรณานุกรม

* 
* 
* 
*
* 
*
* 
* 
* 
* 
*
* 
* 
* 
* 
* 
*
* 
* .
* 
*
* 
* 
* 
* 
* 
* 
* 
* 
* 
*
* 
* 
* 
* 
*
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

หมวดหมู่:ชาวแอลเบเนีย
หมวดหมู่:นายพลชาวแอลเบเนีย
หมวดหมู่:ขุนนางแอลเบเนีย
ศาลหลักเมืองผิงเหยา

**ศาลหลักเมืองผิงเหยา** () เป็นศาลเจ้าจีนในลัทธิเต๋า ณ เมืองโบราณผิงเหยา มณฑลชานซี ประเทศจีน
ศาลเทพารักษ์แห่งประกอบด้วยตำหนักสามหลังบนฐานไพทีพื้นที่เดียวกัน โดยครอบคลุมพื้นที่กว่า 7,300 ตารางเมตร

[thumb|แท่นเทพประธานหลักศาลเจ้า คือ[พระหลักเมือง|เจ้าพ่อเจ้าแม่หลักเมือง]]

## ประวัติ
ศาลเจ้าแห่งนี้สร้างขึ้นในสมัยราชวงศ์ซ่ง (ค.ศ. 960–1279) ภายในพื้นที่ของศาลเจ้าได้รับการบูรณะครั้งใหญ่สองครั้งเนื่องจากไฟไหม้ใน ค.ศ. 1544 และใน ค.ศ. 1859 ในสมัยรัชกาลจักรพรรดิเสียนเฟิงได้เกิดเหตุอัคคีภัยอันได้ทำลายตำหนักส่วนใหญ่ ต่อมาใน ค.ศ. 1864 เหล่าชาวบ้านและพ่อค้าได้ร่วมกันสร้างบูรณะศาลเจ้านี้ขึ้นใหม่ตามแบบแปลนโครงสร้างเดิมสมัยราชวงศ์ซ่งโดยมีอิทธิพลของสไตล์สมัยราชวงศ์ชิงอยู่ด้วย

## สถาปัตยกรรม
โดยศาลเจ้าแห่งนี้มีตำหนักหลายที่ ได้แก่
* ศาลเทพารักษ์เจ้าพ่อเจ้าแม่หลักเมือง
** มีการสร้างเสริมเพิ่มหลายหลังสำหรับเจ้าพ่อเจ้าแม่หลักเมืองในศาลหลักเมือง โรงงิ้ว และศาลเทพบริวารพิพากษา
* ศาลเทพแห่งโชคลาภ
** ตำหนักอุทิศถวายแด่เทพเจ้าแห่งโชคลาภทรัพย์สมบัติเงินทอง ไฉ่สิ่งเอี้ย ซึ่งในตำหนักนี้มีเทวรูปอุทิศถวายมากมาย
* ศาลเจ้าพ่อเจ้าแม่เตาไฟ
** อุทิศแด่เจ้าพ่อเจ้าแม่เตาไฟ

## ดูเพิ่ม

* เจ้าคงคา
* เทวรูปจีน
* เทวดารักษาเตาไฟ
* เจ้าพ่อเจ้าแม่เตาไฟ
* เจ้าแม่ส่งบุตร
* เจ้าแม่เร่งกำเนิด

## อ้างอิง

หมวดหมู่:ลัทธิเต๋า
หมวดหมู่:ศาสนสถาน
หมวดหมู่:เทพเจ้าจีน
หมวดหมู่:ศาลเจ้า
วัยซนคนเมะ!

***วัยชนคนเมะ!*** () เป็นภาพยนตร์ญี่ปุ่นแนวดรามาในปี พ.ศ. 2565 อิงจากนิยายเรื่อง *[[ฮาเก็ง อนิเมะ!]]* ที่เขียนโดยมิซูกิ สึจิมูระและวาดภาพประกอบโดยกลุ่มศิลปินมังงะแคลมป์ ภาพยนตร์กำกับโดยโคเฮ โยชิโนะ เขียนบทโดยโยซูเกะ มาไซเกะ จัดจำหน่ายโดยบริษัทโทเอ นำแสดงโดยริโฮะ โยชิโอกะ, โทโมยะ นากามูระ, ทาซูกุ เอโมโตะ และมาจิโกะ โอโนะ ภาพยนตร์ฉายในประเทศญี่ปุ่นในวันที 28 พฤษภาคม พ.ศ. 2565 และฉายในประเทศไทยในวันที่ 15 กันยายน พ.ศ. 2565 

## นักแสดง
*ริโฮะ โยชิโอกะ รับบท ไซโต้ ฮิโตมิ
*โทโมยะ นากามูระ รับบท โอจิ จิฮารุ
*ทาซูกุ เอโมโตะ รับบท ยูกิชิโระ ซาโตรุ
*มาจิโกะ โอโนะ รับบท คาโยโกะ อาริชินะ
*คันจิ ฟูรูตาจิ รับท โคชิงายะ
*เซจิ รกกากุ รับบท เซกิ
*มาริกะ โคโนะ รับบท ชิโนะ อาโออิ
*อาซูกะ คูโด รับบท โมเนโมริ ชูเฮ
*โทโมยะ มาเอโนะ รับบท เนงิชิ
*คาริง โอโนะ รับบท นามิซาวะ คาซึนะ
*ทากูอิ ยู รับบท มาเอยามาดะ

### นักพากย์
#### ''Soundback: Playing Stone''
*ยูกิ คาจิ รับบท ริวจิ
*เมงูมิ ฮัง รับบท ทาคายะ
*ฮินะ คิโนะ รับบท มายุ
*โช ฮายามิ รับ ศิลาคานาเดะ

#### ''Fate Front: Liddle Light''
*ริเอะ ทากาฮาชิ รับบท จูริ
*คานะ ฮานาซาวะ รับบท คิโยระ
*ยูอิ โฮริเอะ รับบท เดล
*ยู โคบายาชิ รับบท ชิโอริ
*เรนะ คนโด รับบท นานากะ
*นานามิ โทมารุ รับบท เค
*ซายากะ โอฮาชิ รับบท ยูกิ 

โรมิ พาร์ก รับบทผู้บรรยายในภาพยนตร์อนิเมะทั้งสองเรื่องที่ปรากฏในภาพยนตร์

## อ้างอิง

## แหล่งข้อมูลอื่น
*เว็บไซต์ทางการของภาพยนตร์ (ภาษาญี่ปุ่น)
*

หมวดหมู่:ภาพยนตร์ที่ออกฉายในปี พ.ศ. 2565
หมวดหมู่:ภาพยนตร์ญี่ปุ่น
หมวดหมู่:โปรดักชัน ไอ.จี
เทวดาเตาไฟ

**เทพเจ้าเตาไฟ** () คือเทพเจ้าหรือวิญญาณอันปรากฏในคติโบราณสำหรับพิทักษ์รักษาและสถิตย์ ณ เตาไฟ ซึ่งมีทั้งบุรุษและสตรีตามคติพหุเทวนิยมของศาสนานั้น ๆ ซึ่งมีบทบาทต่อมนุษย์ในสมัยโบราณเป็นอย่างมาก เนื่องด้วยเป็นสถานที่สำคัญในการประกอบอาหารหรือทำกิจกรรมต่าง ๆ ปรากฏคติความเชื่อและการเรื่องราวในชนชาติต่าง ๆ มากมาย 

## ดูเพิ่ม
* เจ้าแม่เฮสเตีย เทพีเตาไฟในศาสนาแบบกรีกโบราณ
* เจ้าแม่เวสตา เทพีเตาไฟในศาสนาแบบโรมันโบราณ
* Kamuy-huci เทพเจ้าเตาไฟของชาวไอนุ
* เทพแห่งครอบครัว
* โจวว่านซิง เทพเจ้าเตาไฟในคติศาสนาแบบเกาหลี
* จ้าวกุน เทพเจ้าเตาไฟในคติศาสนาแบบจีน (ลัทธิเต๋าและศาสนาชาวบ้านจีน)
* โคจิน เทพเจ้าเตาไฟในคติศาสนาแบบญี่ปุ่น
* อ้องเต๋า เทพเจ้าเตาไฟในคติศาสนาแบบเวียดนาม

## อ้างอิง

หมวดหมู่:ศาสนา
หมวดหมู่:วัฒนธรรม
หมวดหมู่:เทพเจ้าจีน
หมวดหมู่:เทวดา‎
วัดกองพระทราย

**วัดกองพระทราย**  สร้างขึ้นเมื่อ พ.ศ. 2444 ตั้งอยู่บ้านกองพระทราย ตำบลในเมือง อำเภอเมืองนครราชสีมา จังหวัดนครราชสีมา

## ประวัติ
วัดกองพระทราย เป็นวัดราษฎร์ สังกัดคณะสงฆ์มหานิกาย ได้สร้างขึ้นเมื่อปี พ.ศ. 2444  สังกัดคณะสงฆ์มหานิกาย โดยการนำของ หลวงเทียม-คุณนายแดง เปียสูงเนิน ในการสร้างวัด ซึ่งได้รับบริจาคที่ดินจากนายแดง บรรจงปรุ นายแย้ม ไพทูรย์ และนายอ้อย กองพระทราย

ต่อมาได้รับพระราชทานวิสุงคามสีมาครั้งแรก เมื่อ พ.ศ. 2416 และครั้งที่ 2 เมื่อวันที่ 29 สิงหาคม พ.ศ. 2526

### ที่มาของชื่อวัด
เหตุที่เรียก **วัดกองพระทราย** เนื่องจากในอดีตจะมีน้ำไหลมาจากทิศใต้ (ในอดีตนั้นเป็นโคก) ได้พัดทรายมากองที่หน้าวัด ชาวบ้านจึงเรียกว่า บ้านกองทราย เมื่อถึงเทศกาลสงกรานต์ ชาวบ้านจะมาก่อกองทราย และเล่นสงกรานต์ตามประเพณี ต่อมามีผู้นำทางศาสนาได้แนะนำว่า การก่อกองทรายเป็นการก่อเพื่อบูชาพระพุทธเจ้า ชาวบ้านจึงเรียกว่า **บ้านกองพระทราย** ตั้งแต่นั้นมา เมื่อมีการสร้างวัดชาวบ้านจึงเรียกชื่อ **วัดกองพระทราย** ตามชื่อหมู่บ้าน จนถีงปัจจุบัน

## ลำดับเจ้าอาวาสที่ปรากฏชื่อชัดเจน

## อาคารเสนาสนะ
: **อุโบสถ (หลังเก่า)** สร้างเมื่อ พ.ศ. 2458 โดยการนำของ อาจารย์มานิตย์ (มานิต บุญรอด)
: **อุโบสถ (หลังใหม่)** สร้างเมื่อ วันที่ 19 สิงหาคม พ.ศ. 2519 เป็นอาคารคอนกรีตเสริมเหล็ก โดยการนำของพระอธิการทองดี ผริตฺตธมฺโม และคุณแม่ทองพุน วรรณโก ร่วมกับชาวบ้านและผู้มีจิตศรัทธา
: **ศาลาการเปรียญ** สร้างเมื่อ พ.ศ. 2510 เป็นอาคารคอนกรีตเสริมเหล็ก
: **ศาลาอเนกประสงค์** สร้างเมื่อ พ.ศ. 2536 เป็นอาคารคอนกรีตเสริมเหล็ก
: **หอฉัน** สร้างเมื่อ 24 เม.ย. 2539
: **กุฏิสงฆ์** 
: **หอกลอง-ระฆัง** 
: **ศาลาบำเพ็ญกุศล และฌาปนสถาน** 

## อ้างอิง

กองพระทราย
อุทกภัยในประเทศปากีสถาน ค.ศ. 2022

**อุทกภัยในประเทศปากีสถาน ค.ศ. 2022** () เป็นสถานการณ์อุทกภัยที่เกิดจากมรสุมเอเชียใต้ที่ทำให้เกิดฝนตกหนักมากผิดปกติ รวมไปถึงการละลายของธารน้ำแข็ง และคลื่นความร้อนรุนแรง อุทกภัยครั้งนี้เป็นอุทกภัยที่รุนแรงที่สุดในโลกนับตั้งแต่อุทกภัยในเอเชียใต้ ค.ศ. 2017 และถือว่าเลวร้ายที่สุดในประวัติศาสตร์ของประเทศ  วันที่ 25 สิงหาคม ค.ศ. 2022 ปากีสถานประกาศสถานการณ์ฉุกเฉินอันเนื่องมาจากน้ำท่วม  ภายในวันที่ 29 สิงหาคม ค.ศ. 2022 รัฐมนตรีว่าการกระทรวงการเปลี่ยนแปลงสภาพภูมิอากาศของปากีสถานกล่าวว่า "ประมาณหนึ่งในสามของประเทศจมอยู่ใต้น้ำ" ซึ่งส่งผลกระทบต่อผู้คน 33 ล้านคน  รัฐบาลปากีสถานประมาณการณ์ความเสียหาย 10 พันล้านดอลลาร์สหรัฐจากน้ำท่วมทั่วประเทศ  

ต่อมาองค์การอวกาศยุโรปยืนยันผ่านภาพถ่ายดาวเทียมว่ามากกว่าหนึ่งในสามของปากีสถานจมอยู่ใต้น้ำจริง

ในเดือนสิงหาคม ค.ศ. 2022 นายทหารหกนายประสบอุบัติเหตุเฮลิคอปเตอร์ตกระหว่างปฏิบัติงานบรรเทาทุกข์น้ำท่วมที่เกิดขึ้นในพื้นที่ใกล้กับอินเดียและอัฟกานิสถาน ส่งผลให้มีนายทหารเสียชีวิต 6 นาย

## อ้างอิง

หมวดหมู่:อุทกภัยในปี พ.ศ. 2565
หมวดหมู่:ภัยพิบัติในประเทศปากีสถาน
วัดราษฏร์บำรุง

**วัดราษฏร์บำรุง** เดิมชื่อ **วัดปรก** ก่อตั้งเมื่อ พ.ศ. 2312 ที่ตั้งวัดมีขนาด 4 ไร่ 3 งาน 34 ตารางวา ตั้งอยู่เลขที่ 107 ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา ต่อมาได้รับพระราชทานวิสุงคามสีมา เมื่อวันที่ 13 มกราคม พ.ศ. 2538

และเป็นที่ตั้งของโรงเรียนพระปริยัติธรรม แผนกธรรม-บาลี เปิดสอนเมื่อปีพ.ศ. 2536

## ลำดับเจ้าอาวาสที่ปรากฏชื่อชัดเจน

## อาคารเสนาสนะ
: **อุโบสถ** สร้างเมื่อ พ.ศ. 2530 เป็นอาคารคอนกรีตเสริมเหล็ก เขตวิสุงคามสีมา กว้าง 21 เมตร ยาว 40 เมตร
: **ศาลาการเปรียญ** สร้างเมื่อ พ.ศ. 2537 เป็นอาคารคอนกรีตเสริมเหล็ก ขนาดกว้าง 12 เมตร ยาว 30 เมตร
: **หอกลอง-ระฆัง**
: **กุฏิสงฆ์**
: **ศาลาบำเพ็ญกุศล และฌาปนสถาน**

## อ้างอิง

ราษฏร์บำรุง
วัดแจ้งใน

**วัดแจ้งใน** เดิมชื่อ **วัดแจ้งใหญ่** สร้างขึ้นเมื่อ พ.ศ. 2230 ตั้งอยู่เลขที่ 505 ถนนโพธิ์กลาง ตำบลในเมือง อำเภอเมืองนครราชสีมา จังหวัดนครราชสีมา

## ประวัติ
เมื่อปี พ.ศ. 2230 วัดแจ้งใน ได้สร้างขึ้นเป็นวัดราษฎร์ สังกัดคณะสงฆ์มหานิกาย มีเนื้อที่ 15 ไร่ 1 งาน 52 ตารางวา โดยสถาปนาขึ้นเป็นวัดในสมัยรัชกาลที่ 4 ต่อมาได้เปลี่ยนชื่อเป็น วัดแจ้งใน เนื่องจากวัดแจ้งมี 2 วัด คือ วัดแจ้งนอก ซึ่งอยู่ทางทิศตะวันตกของวัดแจ้งใหญ่ ชาวบ้านจึงเรียกชื่อใหม่ว่า **วัดแจ้งใน**

เมื่อวันที่ 12 มีนาคม พ.ศ. 2508 จึงได้รับพระราชทานวิสุงคามสีมา

## ลำดับเจ้าอาวาสที่ปรากฏชื่อชัดเจน

## อาคารเสนาสนะ
: **อุโบสถ** พ.ศ. 2532 เป็นอาคารคอนกรีตเสริมเหล็ก
: **ศาลาการเปรียญ** สร้างเมื่อ พ.ศ. 2513 เป็นอาคารคอนกรีตเสริมเหล็ก
: **หอสวดมนต์** เป็นอาคารไม้ สร้างเมื่อ พ.ศ. 2463 
: **กุฏิสงฆ์** 
: **หอกลอง-ระฆัง** 
: **ศาลาบำเพ็ญกุศล และฌาปนสถาน**

## อ้างอิง

แจ้งใน
พระแม่ไวษณวี

**ไวษณวี** (Sanskrit: वैष्णवी, IAST:Vaiṣṇavī) เป็นเทวีในศาสนาฮินดูและเป็นพละกำลังอำนาจของพระวิษณุและเป็นพระเทพีของคณะมาตฤกา นามของนางเป็นคำในภาษาสันสกฤตอันหมายถึงพละกำลังอำนาจของพระนารายณ์ โดยนามของนั้นใช้สำหรับเทวีในศาสนาฮินดู ในศาสนาพราหมณ์ ฮินดู โดยเฉพาะพระลักษมี ซึ่งเป็นเทพีภริยาของพระวิษณุและยังใช้กับพระแม่ทุรคาและเจ้าแม่กาลีด้วย นอกจากนี้นามนี้ยังใช้สำหรับสตรีที่บูชาพระวิษณุและเทพีไวษโณเทวี เทพารักษ์นารีแห่งเขาตรีกูฏ ในรัฐชัมมูและกัศมีร์ด้วย

## เทพปกรณัม
[260px|thumb|[มูรติ|เทวปฏิมาเจ้าแม่ไวษณวี ศิลปะโจฬะ จัดแสดง ณ พิพิธภัณฑ์รัฐบาลบังกาลอร์ นครเบงคลูรู รัฐกรณาฏกะ ประเทศอินเดีย]]
พระนางคือพระเทพีของคณะมาตฤกา พระนางเป็นพละกำลังอำนาจของพระวิษณุโดยประติมานวิทยาของพระนางทรงเทพอาวุธจักร หอยสังข์ คฑา ดอกบัว และทรงเทพพาหนะคือ ครุฑ

## ดูเพิ่ม
* มาตฤกา
* พระลักษมี
* พระเทพี
* พระเทวี
* พระนารายณี

## อ้างอิง

## แหล่งข้อมูลอื่น
* 

หมวดหมู่:เทวีในศาสนาฮินดู
วัดแจ้งนอก

**วัดแจ้งนอก**  สร้างขึ้นเมื่อ พ.ศ. 2441 ตั้งอยู่เลขที่ 627 ถนนจอมสุรางค์ยาตร์ ตำบลในเมือง อำเภอเมืองนครราชสีมา จังหวัดนครราชสีมา

## ประวัติ
เมื่อปี พ.ศ. พ.ศ. 2441 วัดแจ้งนอก ได้สร้างขึ้นเป็นวัดราษฎร์ สังกัดคณะสงฆ์มหานิกาย มีเนื้อที่ 10 ไร่ 3 งาน 54 ตารางวา โดยคุณหลวงอินทร์สมบัติได้ถวายที่ดินให้เป็นสมบัติของสงฆ์ เดิมเรียกชื่อว่า **วัดใหม่หัวบึง** 

ต่อมาวัดถูกเพลิงไหม้ ชาวบ้านจึงได้ช่วยกันบูรณะขึ้นมาใหม่ และเรียกชื่อวัดว่า **วัดใหม่สัทธารวม** 

ต่อมาวัดแจ้งใหญ่ซึ่งตั้งอยู่ท้ายบึงตรงข้ามกับวัดใหม่สัทธารวม ได้สถาปนาและตั้งชื่อใหม่ว่า วัดแจ้งใน วัดใหม่ศรัทธารวมจึงได้เปลี่ยนชื่อวัดว่า **วัดแจ้งนอก**

และวันที่ 24 มีนาคม พ.ศ. 2512 จึงได้รับพระราชทานวิสุงคามสีมา

## ลำดับเจ้าอาวาสที่ปรากฏชื่อชัดเจน

## อาคารเสนาสนะ
: **อุโบสถ** สร้างเมื่อ พ.ศ. 2510 เป็นอาคารคอนกรีตเสริมเหล็ก 
: **อุโบสถหลังเดิม** เป็นอุโบสถที่มีศิลปะแบบจีนสวยงาม แต่ปัจจุบันได้สร้างอุโบสถหลังใหม่แทนหลังเดิม
: ** เจดีย์** ด้านทิศตะวันออกของอุโบสถ สร้างโดยตระกูลของคุณเซือม กรพุกณะ
: **ศาลาการเปรียญ** สร้างเมื่อ พ.ศ. 2522 เป็นอาคารคอนกรีตเสริมเหล็ก
: **หอสวดมนต์** สร้างเมื่อ พ.ศ. 2513 เป็นอาคารไม้
: **หอสมุดรัตนาญาณวิสุทธิ์** สร้างเมื่อวันที่ 19 กันยายน 2533 เพื่อถวายเป็นพุทธบูชาเนื่องในปีกาญจนาภิเษก โดย นายอุบล และนางระเบียบ ศิริพูล 
: **สำนักวิปัสสนากรรมฐาน** สร้างเมื่อ สิงหาคม 2536
: **กุฏิสงฆ์** 
: **หอกลอง-ระฆัง**
: **ศาลาบำเพ็ญกุศล และฌาปนสถาน**

## อ้างอิง

แจ้งนอก
แอลกอฮอล์-ฟรี

"**แอลกอฮอล์-ฟรี**" () เป็นเพลงโดยเกิร์ลกรุปเกาหลีใต้ ทไวซ์ เผยแพร่ในวันที่ 9 มิถุนายน ค.ศ. 2021 จัดจำหน่ายโดยเจวายพีเอนเตอร์เทนเมนต์และรีพับลิกเรเคิดส์ *แอลกอฮอล์-ฟรี* เป็นซิงเกิลหลัก (lead single) ของ *[[เทสต์ออฟเลิฟ]]* อีพีที่สิบของกลุ่มซึ่งเผยแพร่สองวันให้หลัง

## ภูมิหลังและการเผยแพร่
ในวันที่ 19 เมษายน ค.ศ. 2021 มีรายงานว่า ทไวซ์ อยู่ในขั้นสุดท้ายของการกลับมาอีกครั้ง (comeback) ในเดือนมิถุนายนและมีแผนสำหรับการถ่ายทำมิวสิกวิดีโอบนเกาะเชจู ทางกลุ่มเปิดเผยรายชื่อเพลงของอีพีโดยปรากฏ "แอลกอฮอล์-ฟรี" เป็นซิงเกิลหลัก ในวันที่ 7 และ 8 มิถุนายน มีการเผยแพร่วิดีโอแนะนำ (teaser) มิวสิกวิดีโอ มิวสิกวิดีโอพร้อมการดาวน์โหลดแบบดิจิทัลและการสตรีมถูกเผยแพร่ในวันที่ 9 มิถุนายน

## การเรียบเรียง
"แอลกอฮอล์-ฟรี" เขียนโดย เจ. วาย. พัก ด้วยแนวเพลงแบบบอสซาโนวา เขาผสมผสานขององค์ประกอบเพลงฮิปฮอปซึ่งสะท้อนถึง "สีที่เป็นเอกลักษณ์" ของทไวซ์ แช-ย็อง และ จี-ฮโย กล่าวว่าเพลงนี้ทำให้พวกเขาหวนนึกถึงเพลงแนวฤดูร้อนก่อนหน้า "แดนซ์เดอะไนท์อะเวย์" เนื้อเพลงของ "แอลกอฮอล์-ฟรี" พรรณนาให้เห็นถึงช่วงเวลาแสนวิเศษของการตกหลุมรักโดยอ้างถึงเครื่องดื่มแอลกอฮอล์และค็อกเทล เพลงมีความยาว 3 นาที 30 วินาที เรียบเรียงขึ้นในคีย์จี♯ เมเจอร์ด้วยเทมโปที่ 97 บีตต่อนาที

## ผลการดําเนินงานการค้า
"แอลกอฮอล์-ฟรี" ถึงจุดสูงสุดที่อันดับที่ 41 บน ''บิลบอร์ด'' โกลเบิล 200 กินระยะเวลา 8 สัปดาห์บนชาร์ต ในประเทศญี่ปุ่น ติดอันดับที่ 19 บน ''บิลบอร์ดเจแปน'' ฮอต 100 ในประเทศเกาหลีใต้ ติดอันดับที่ 6 บน แกออนดิจิทัลชาร์ต และอันดับที่ 7 บนชาร์ตเค-ป็อปฮอต 100

## การประชาสัมพันธ์
ทไวซ์แสดง "แอลกอฮอล์-ฟรี" ในรายการ *[[ดิเอลเลนดีเจนเนอเรสโชว์]]* ในวันที่ปล่อยเพลง (9 มิถุนายน)

## เวอร์ชันญี่ปุ่น
อัลบั้มรวมลำดับที่ 4 ของทไวซ์ *[[ทไวซ์4|#ทไวซ์4]]* ปล่อยเมื่อวันที่ 16 มีนาคม ค.ศ. 2022 ทั้งในเวอร์ชันภาษาเกาหลีและภาษาญี่ปุ่น เนื้อร้องภาษาญี่ปุ่นเขียนโดย ยูกิ โคโกโบะ

## รางวัล

## ชาร์ต

### ชาร์ตประจำสัปดาห์

### ชาร์ตประจำเดือน

### ชาร์ตปลายปี

## การรับรอง

! scope="col" colspan="3" | Streaming
|-

## อ้างอิง

หมวดหมู่:ซิงเกิลในปี พ.ศ. 2564
หมวดหมู่:เพลงในปี พ.ศ. 2564
หมวดหมู่:เพลงภาษาเกาหลี
หมวดหมู่:เพลงของทไวซ์
ระบบยศผ้าโพกหัวสิบสองชั้น

**ระบบยศผ้าโพกหัวสิบสองชั้น** (; ) เป็นระบบราชการพลเมืองญี่ปุ่นที่ริเริ่มตั้งแต่ ค.ศ. 603 จนถึง ค.ศ. 647 ในยุคอาซูกะตามประวัติศาสตร์ญี่ปุ่น โดยได้ดัดแปลงมาจากระบบที่มีความคล้ายคลึงกันในราชวงศ์สุยของประเทศจีน, อาณาจักรแพ็กเจ และอาณาจักรโคกูรยอ ข้าราชการจะสวมผ้าโพกหัวที่ตกแต่งด้วยทองและเงิน และขนนกที่เป็นสัญลักษณ์แทนยศข้าราชการ ชั้นยศทั้งสิบสองของผ้าโพกหัวประกอบด้วยคุณธรรมอันสูงใหญ่ (大, *dai*) และ คุณธรรมอันน้อยเล็ก (小, *shō*) ตามหลักของลัทธิขงจื๊อ ระบบยศผ้าโหกหัวสิบสองชั้นแตกต่างจากระบบเก่า *[[คาบาเนะ]]* ซึ่งการกำหนดยศของบุคคลโดยอิงตามลำดับการสืบมรดก

## ยศและสี
ตารางต่อไปนี้แสดงชั้นยศและสีที่เชื่อว่ามีการมอบให้แก่บุคคลภายใต้ระบบนี้

## อ้างอิง

### รายการอ้างอิง

*
ชนม์ทิดา อัศวเหม

**ชนม์ทิดา อัศวเหม** (เกิด 15 ธันวาคม พ.ศ. 2537)  เป็นนักการเมืองและนักแสดงชาวไทย ประธานเครือข่ายอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้านจังหวัดสมุทรปราการ

## ประวัติ
ชนม์ทิดา เกิดเมื่อวันที่ 15 ธันวาคม พ.ศ. 2537 เป็นบุตรสาวคนเดียวของชนม์สวัสดิ์ อัศวเหม และนันทิดา แก้วบัวสาย

สำเร็จการศึกษาระดับมัธยมศึกษา จากโรงเรียนนานาชาติร่วมฤดี ระดับปริญญาตรี จากคณะนิเทศศาสตร์ จุฬาลงกรณ์มหาวิทยาลัย (หลักสูตรนานาชาติ) เกียรตินิยมอันดับหนึ่ง 
และระดับปริญญาโท จากมหาวิทยาลัยเวสต์มินสเตอร์ ประเทศอังกฤษ

ชนม์ทิดาเคยคบหากับ *[[เป๊ก เศรณี]]* ลูกชาย ของอนุทิน ชาญวีรกูล ปัจจุบันทั้งคู่ได้เลิกรากันแล้ว

## วงการบันเทิง
ชนม์ทิดา เข้าสู่วงการจากการแสดงในละครเรื่อง My Melody 360 องศารัก ทางช่อง 9 เมื่อปี พ.ศ. 2556 โดยรับบทเป็น แพร ในปีถัดมา เธอได้แสดงภาพยนตร์เรื่องแรกคือเรื่องตุ๊กแกรักแป้งมาก ในบท แป้ง โดยแสดงคู่กับ เก้า-จิรายุ ละอองมณี แต่ก่อนงานเปิดตัวรอบสื่อ ชนม์ทิดา ล้มป่วยกระทันหันจากไข้หวัดใหญ่ทำให้เธอพลาดงานเปิดตัวรอบสื่อ

## การเมือง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ชนม์ทิดาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในลำดับที่ 5 ในสังกัดพรรคภูมิใจไทย แม้จะไม่ได้รับเลือกตั้งในครั้งแรก แต่ก็ได้เลื่อนลำดับขึ้นมาเมื่อวันที่ 17 มกราคม พ.ศ. 2567 หลังจากศักดิ์สยาม ชิดชอบ ลาออกจากตำแหน่งเพื่อแสดงความรับผิดชอบหลังจากที่ถูกศาลรัฐธรรมนูญตัดสินให้พ้นจากตำแหน่งรัฐมนตรีว่าการกระทรวงคมนาคม
แต่ในอีก 2 วันต่อมา เธอได้ลาออกจากสมาชิกพรรคภูมิใจไทย และเนื่องจากการลาออกมีผลก่อนการประกาศเลื่อนลำดับในราชกิจจานุเบกษา ทำให้เธอไม่ได้ดำรงตำแหน่งสมาชิกสภาผู้แทนราษฎร

นอกจากนี้ เมื่อวันที่ 23 พฤษภาคม พ.ศ. 2566 ยังได้รับการเลือกตั้งเป็นประธานเครือข่ายอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้านจังหวัดสมุทรปราการ

## ผลงาน
### ละครโทรทัศน์

### ซีรีส์

### ภาพยนตร์
* 2557*[[ตุ๊กแกรักแป้งมาก]]* รับบท แป้ง
* 2569 *[[NO CALLER ID เบอร์แปลก]]* รับบท

### ละครเวที
* วันสละโสดกับโจทก์เก่า ๆ เดอะมิวสิคัลคอมเมดี้ (13 สิงหาคม - 20 กันยายน 2558) จัดแสดงที่เมืองไทยรัชดาลัย เธียเตอร์
* แฟนจ๋า เดอะมิวสิคัล (15 สิงหาคม - 2 กันยายน 2561) จัดแสดงที่เมืองไทยรัชดาลัย เธียเตอร์

### คอนเสิร์ต
* 19 กุมภาพันธ์ พ.ศ. 2554 – The DreamGirls Concert *(แขกรับเชิญ)* 
* 19 - 21 สิงหาคม พ.ศ. 2554 – เบิร์ดอาสาสนุก Encore Plus Too Much So Much Very Much *(แดนเซอร์)* 
* 16 พฤศจิกายน - 2 ธันวาคม พ.ศ. 2555 – แบบเบิร์ดเบิร์ดโชว์ 2012 ตอน วันของเรา Young อยู่ *(แขกรับเชิญ)*

### เพลงประกอบละคร
* ละคร My melody 360 องศารัก
** เพลง ร่มสีเทา
** 
** เพลง I Love your Smell 
** 
** เพลง มหัศจรรย์แห่งรัก

* ละคร แค้นเสน่หา
** เพลง แค่ในใจก็พอ

## รางวัลที่ได้รับ

## อ้างอิง

## แหล่งข้อมูลอื่น
* 

หมวดหมู่:สกุลอัศวเหม
หมวดหมู่:นักแสดงหญิงชาวไทย
หมวดหมู่:นักการเมืองสตรีชาวไทย
หมวดหมู่:พรรคภูมิใจไทย
หมวดหมู่:บุคคลจากโรงเรียนนานาชาติร่วมฤดี
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
กัญชา (แก้ความกำกวม)

**กัญชา** อาจหมายถึง

## พืช
* วงศ์กัญชา (Cannabaceae)
** สกุลกัญชา (*Cannabis*)
*** กัญชา

## การแพทย์
* กัญชา (ยา)
* กัญชาทางการแพทย์

## ดูเพิ่ม
* กัญชาเทศ
* กัญชง
การแก้แค้นของนายมาซามุเนะ

***การแก้แค้นของนายมาซามุเนะ*** หรือ ***การแก้แค้นของมาซามุเนะคุง*** () เป็นซีรีส์มังงะญี่ปุ่น ที่เขียนโดยฮาซูกิ ทาเกโอกะ และวาดภาพประกอบโดย Tiv ตีพิมพ์โดยสำนักพิมพ์อิจิจินชะ และได้รับการเผยแพร่ในนิตยสาร*[[คอมิกเร็กซ์รายเดือน]]* ในญี่ปุ่นตั้งแต่เดือนตุลาคม พ.ศ. 2555 ถึงมิถุนายน พ.ศ. 2561 ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงก์ ออกอากาศตั้งแต่เดือนมกราคมถึงเดือนมีนาคม พ.ศ. 2560 ฤดูกาลที่ 2 ออกอากาศตั้งแต่เดือนกรกฎาคมจนถึงเดือนกันยายน พ.ศ. 2566 

## เรื่องย่อ
เรื่องราวของ **มาคาเบะ มาซามุเนะ** เด็กหนุ่มที่เมื่อก่อนอ้วนเป็นหมูที่ถูกสาวสวย **อาดางากิ อากิ** หักอก จึงทำให้ **มาคาเบะ มาซามุเนะ** ได้ออกกำลังกายทุกวันเพื่อลดความอ้วนอย่างหนัก เปลี่ยนชื่อตัวเอง และกลายเป็นหนุ่มหล่อ เมื่อเขาได้พบกับ **อากิ** อีกครั้ง เธอก็จำเขาไม่ได้แล้วและเขาตั้งใจที่จะ **"แก้แค้น"** **อากิ** ให้ได้

## ตัวละคร
;
: 
:

;
: 
:

;
: 
:

;
: 
:

;
: 
:

;
: 
:

;
: 
:

## หมายเหตุ

## อ้างอิง

## แหล่งข้อมูลอื่น
*  
* การแก้แค้นของมาซามุเนะคุง ที่ Ichijinsha 
* การแก้แค้นของมาซามุเนะคุง ที่ Seven Seas Entertainment
* อนิเมะ ''การแก้แค้นของมาซามุเนะคุง'' (ฤดูกาลที่ 1) ที่ปีลีปีลี
* อนิเมะ ''การแก้แค้นของมาซามุเนะคุง'' (ฤดูกาลที่ 2) ที่อนิ-วัน ไทยแลนด์
* อนิเมะ ''การแก้แค้นของมาซามุเนะคุง'' (ฤดูกาลที่ 2) ที่อนิ-วัน เอเชีย
* 

หมวดหมู่:มังงะชุด
หมวดหมู่:ไลต์โนเวล
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวโชเน็ง
หมวดหมู่:มังงะที่ตีพิมพ์ในปี พ.ศ. 2555
หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2560
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:อนิเมะและมังงะเกี่ยวกับการล้างแค้น

หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:เฟิร์ส เพจ โปร
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:มังงะของสำนักพิมพ์อิจิจินชะ
เตนอช เวร์ตา

**โฆเซ เตนอช เวร์ตา เมฆิอา** (; เกิด 29 มกราคม ค.ศ. 1981) เป็นนักแสดงและนักเคลื่อนไหวชาวเม็กซิโก เขาได้แสดงในภาพยนตร์หลายเรื่องในลาตินอเมริกาและสเปน นำแสดงในภาพยนตร์สารคดีและหนังสั้น เขาเป็นหนึ่งในนักแสดงที่มีชื่ออยู่ในหนังสือ  ของโมนิกา มาริสไตน์ นอกจากนี้ เขายังจะแสดงเป็นเนมอร์ในภาพยนตร์เรื่อง *[[แบล็ค แพนเธอร์: วาคานด้าจงเจริญ]]* ซึ่งอยู่ในจักรวาลภาพยนตร์มาร์เวลในปี ค.ศ. 2022 

## ผลงานการแสดง
### โทรทัศน์

## อ้างอิง

## แหล่งข้อมูลอื่น
* 

หมวดหมู่:นักแสดงเม็กซิโก
คิม จู-ฮ็อน

**คิม จู-ฮ็อน** (; เกิด 1 มีนาคม ค.ศ. 1980) เป็นนักแสดงละครเวที ละครโทรทัศน์ และภาพยนตร์ชาวเกาหลีใต้ เขาเปิดตัวใน ค.ศ. 2009 ในละครเวทีดัดแปลงภาษาเกาหลีเรื่อง มารา/ซาด และกลายเป็นสมาชิกของบริษัทภาพยนตร์อัลลีเวย์จนถึง ค.ศ. 2014

เขามีชื่อเสียงจากบทบาทในละครโทรทัศน์เรื่อง *[[หัวใจพบรัก]]* (2018), *[[คุณหมอโรแมนติก 2]]* (2020), *[[เรื่องหัวใจ ไม่ไหวอย่าฝืน]]* (2020), *[[นาว วีอาร์เบรกกิงอัพ]]* (2021), และ ''บิกเมาท์'' (2022)

## อ้างอิง

## แหล่งข้อมูลอื่น
*Kim Joo-hun at Salt Entertainment 

หมวดหมู่:นักแสดงชายชาวเกาหลีใต้
รายชื่อผู้ถือธงชาติไทยในโอลิมปิก

รายชื่อ **ผู้ถือธงที่เคยเป็นตัวแทนของประเทศไทยในโอลิมปิก**

ผู้ถือธงถือธงประจำชาติของประเทศของตนในพิธีเปิดของการแข่งขันกีฬาโอลิมปิก

## ดูเพิ่ม
* ประเทศไทยในโอลิมปิก

## อ้างอิง

ธง
สำนักงานใหญ่แบงก์ออฟจอร์เจีย

**สำนักงานใหญ่แบงก์ออฟจอร์เจีย** (; ) เป็นอาคารในทบิลีซี ประเทศจอร์เจีย ผลงานออกแบบโดยสถาปนิกกีออร์กี ชาฆาวา และซูรับ จาลาฆานีอา เริ่มแรกสร้างเพื่อเป็นสำนักงานของกระทรวงการก่อสร้างทางหลวงของสาธารณรัฐสังคมนิยมโซเวียตจอร์เจีย อาคารสร้างแล้วเสร็จในปี 1975 และมีความสูง 18 ชั้น ต่อมาแบงก์ออฟจอร์เจียเข้ามาเป็นผู้ใช้งานตึกนับตั้งแต่ปี 2007 

## ประวัติ
กีออร์กี ชาฆาวา ผู้ออกแบบอาคาร เป็นรัฐมนตรีช่วยว่าการกระทรวงการก่อสร้างทางหลวง เขาจึงเป็นทั้งลูกค้าและสถาปนิกหลักของโครงการ อาคารสร้างขึ้นโดยใช้งบประมาณ 6 ล้านรูเบิล 

ในปี 2007 แบงก์ออฟจอร์เจียเข้าใช้งานอาคารแทน ในปีเดียวกัน อาคารยังได้รับสถานะอนุสรณ์ที่เคลื่อนย้ายไม่ได้ภายใต้การคุ้มครองของรัฐบัญญัติอนุสรณ์แห่งชาติ ในปี 2010 อาคารแห่งนี้เป็นสถานที่จัดงานนิทรรศการศิลปะร่วมสมัย "Frozen Moments: Architecture Speaks Back"

## การออกแบบ
แรงบันดาลใจในการออกแบบของชาฆาวามาจาก "ธรรมชาติอันโดดเด่นไม่เหมือนใครของประเทศข้าพเจ้า [จอร์เจีย] ซึ่งมีความเป็นปัจเจกและความงดงามในแต่ละส่วน สอดคล้องกลมกลืนกับหมู่บ้านบนเขา" เขายังได้รับอิทธิพลอย่างมากจากเอลลีซิตสกีและอนุตรนิยม (suprematism) การออกแบบมีรากฐานมาจากแนวคิดวิธี "นครที่ว่าง" (Space City; สิทธิบัตรจอร์เจียหมายเลข #1538) ซึ่งใช้พื้นที่บนพื้นน้อยและให้พื้นที่ใต้อาคารเป็นของธรมชาติ แนวคิดของกชสถาปนิกในการออกแบบอ้างอิงมาจากผืนป่า ใจกลางของอาคารเป็นดุจลำต้นไม้ ส่วนแนวนอนเป็นเรือนยอดไม้ ระหว่างพื้นดินกับเรือนยอดมีพื้นที่ว่างมากมายสำหรับสิงสาราสัตว์ซึ่งสร้างโลกที่กลมเกลียวกับป่า เป้าหมายของการออกแบบนครที่ว่างเช่นนี้มีมุ่งหมายเพื่อสร้างความเป็นอยู่ที่ดีและความสบายแก่ผู้ใช้อาคาร

## อ้างอิง

## แหล่งข้อมูลอื่น
* Coverstory of Time Europe 8.3.1976: *It's a hard live for Ivan - Ultramodern office complex under construction in Tblisi*
* Arthur Drexler: *Transformations in modern architecture*,  Paperback, 168 pages, Distributed by New York Graphic Society (1979), 
* Udo Kultermann: *Zeitgenössische Architektur in Osteuropa (DuMont Dokumente)* (DE), Cologne, DuMont 1985, 254 pages, 
* Architecture magazine domus, (IT/EN) Issue 577, Dec  1977, Pages 36,37
* https://web.archive.org/web/20121108142058/http://picasaweb.google.com/Sophiatabatadze/TransportationMinistryMay2010, http://picasaweb.google.com/designini/MOTO52o1o#, https://web.archive.org/web/20121108142147/http://picasaweb.google.com/danielbirkenmayer/OurSpace - Private photos of the building from May 2010 on picasaweb
อาฑฑา

**อัฑฑา** (; adda) เป็นการสนทนาในวัฒนธรรมของอนุทวีปอินเดีย โดยเฉพาะในแถบเบงกอล ในอดีตเป็นการสนทนาระหว่างสมาชิกผู้ที่มาจากระดับทั้งสังคมเดียวกัน แต่ในยุคใหม่คำนี้หมายถึงการสนทนากันระหว่างใคร ๆ ก็ตาม 

ในภาษาเบงกอล คำนี้มีความหมายทั้งในแง่ของการเป็นสถานที่รสมตัวเพื่อประกอบพิธีหรือเดื่อสนทนา และเป็นคำกริยาหมายถึงการสนทนาที่ไม่เป็นทางการในกลุ่มคน หลายครั้งที่นานเป็นชั่วโมง และมักมีอาหารประกอบด้วย

## อ้างอิง
เซยาตอ

**เซยาตอ** ( ; อักษรโรมัน: Zayar Thaw หรือ Zeya Thaw) หรือชื่ออื่น **อู้ พโย เซยาตอ** (อักษรโรมัน: U Phyo Zayar Thaw, 26 มีนาคม 1981 – 23 กรกฎาคม 2022) was เป็นนักการเมืองและศิลปินฮิปฮอปชาวพม่าผู้ถูกจับกุมจากเนื้อเพลงที่มีเนื้อหาต่อต้านรัฐบาล แอมเนสตี้อินเทอร์เนชั่นนอลระบุว่าเขาเป็ยนักโทษจากความคิด เขาเป็นสมาชิกของสภาสามัญชนและได้รับการเลือกตั้งเข้ารับตำแหน่งพร้อมสมัยของอองซานซูจีเมื่อ 1 เมษายน 2012

ในเดือนพฤศจิกายน 2021 เขาถูกจับกุมโดยคณะรัฐประหารและถูกตัดสินประหารชีวิตในเดือนมกราคม 2022 ในเดือนมิถุนายน 2022 คณะรัฐประหารประกาศว่าเขาจะต้องโดนประหารชีวิตอย่างหลีกเลี่ยงไม่ได้ ในวันที่ 23 กรกฎาคม 2022 เขาและนักเคลื่อนไหวประชาธิปไตยอีกสามคน (ในจำนวนนี้คือ จอมี่นยุ) ถูกประหารชีวิต

## อาชีพทางดนตรี
ในปี 2000 วงดนตรีอาซิดของเขาได้ปล่อยอัลบั้มฮิปฮอปแรกของประเทศพม่า ถึงแม้ว่าหลายคนในอุตสาหกรรมดนตรีพม่าจะเดาว่าอัลบั้มนี้จะล้มเหลว แต่อัลบั้ม *Beginning* ก็คงอยู่ที่อันดับหนึ่งในชาร์ตของพม่าเป็นเวลากว่าสองเดือน ผู้สื่อข่าวของ Democratic Voice of Burma บรรยายดนตรีของเขาว่าเป็นการผสมผสาน "รูปแบบสู้รบและโกรธเกรี้ยว เข้ากับบทกวีพื้นถิ่นอันสุนทรีย์" องค์ประกอบ (repertoire) ของวงยังได้รับการกล่าวขานว่ามี "การโจมตีระบอบ[เผด็จการ]ที่คุลมไว้อยู่บาง ๆ" *[[The Independent]]* ระบุว่าเนื้อเพลง "หลีกเลี่ยงไม่ได้ที่จะกล่าวถึงความยากลำบากของชีวิตในพม่า" ซึ่งทำให้ศิลปินต้อง "อยู่ในพื้นที่ที่อันตราย"

## อ้างอิง

หมวดหมู่:ชาวพม่าที่ถูกประหารชีวิต
หมวดหมู่:นักกิจกรรมชาวพม่า
หมวดหมู่:นักดนตรีพม่า
หมวดหมู่:บุคคลจากย่างกุ้ง
หมวดหมู่:นักการเมืองพม่า
หมวดหมู่:ผู้ถูกประหารชีวิตโดยการแขวนคอ
อำเภอโกลหาปูระ

**อำเภอโกลหาปูระ** (อักษรโรมัน: Kolhapur) เป็นอำเภอในรัฐมหาราษฏระ มีศูนย์กลางการปกครองอยู่ที่เมืองโกลหาปูร์ ตั้งอยู่ริมฝั่งแม่น้ำปัญจคงคา

อาณาเขตของอำเภอรายล้อมด้วยอำเภอสังคลีทางเหนือ, อำเภอรัตนคีรีและสินธุทุรคทางตะวันตก และ รัฐกรณาฏกะทางตะวันออก

ในสมัยจักรวรรดิอังกฤษ โกลหาปูระเป็นศูนย์กลางของรัฐมหาราชาโกลหาปูระ ชาฮู มหาราชเป็นผู้ปกครองแคว้นในปี 1894 ถึง 1922 และเป็นศูนย์กลางของภาพยนตร์มราฐี และยังได้รับการขนานนามว่าเป็น 'จิตรนครี'

## อ้างอิง

โกลหาปร
โกลหาปูระ

**โกลหาปูระ** (อักษรโรมัน: Kolhapur, ) เป็นนครในรัฐมหาราษฏระตอนใต้ ตั้งอยู่บนฝั่งแม่น้ำปัญจคงคา โกลหาปูระเป็นเมืองใหญ่สุดในมหาราษฏระใต้ และเป็นศูนย์กลางเศรษฐกิจและอุตสาหกรรมที่ตั้งอยูระหว่างปูเณ กับ เบงคลูรู และเป็นศูนย์กลางการปกครองของอำเภอโกลหาปูร์ เมืองยังเป็นที่รู้จักจากอัมบาบาอีมนเทียรที่เป็นที่นับถือมากในศาสนาฮินดู ภูมิภาคนี้ยังเป็นที่รู้จักจากการผลิตรองเท้าแตะทำมือที่เรียกว่า โกหาปูรีจัปปัล ซึ่งมีสถานะตัวชี้วัดทางภูมิศาสตร์ ตั้งแต่ปี 2019 ในปรัมปราฮินดู เมืองยังเป็นที่รู้จักในชื่อ "กรวีร์" (Karvir)

ก่อนอินเดียได้รับเอกราชในปี 1947 โกลหาปูร์เป็นรัฐมหาราชาภายใต้โภสาเลฉัตรบดีแห่งจักรวรรดิมราฐา และเป็นศูนย์กลางสำคัญของอุตสาหกรรมภาพยนตร์มราฐา

## อ้างอิง

หมวดหมู่:เมืองในรัฐมหาราษฏระ
เซอร์ไวเวอร์ 43

**เซอร์ไวเวอร์ 43** () เป็นฤดูกาลที่ 43 ของรายการเซอร์ไวเวอร์ ออกอากาศครั้งแรกวันที่ 21 กันยายน พ.ศ. 2565 ทางสถานีโทรทัศน์ CBS ประเทศสหรัฐอเมริกา และสถานีโทรทัศน์ Global ในประเทศแคนาดา

ซึ่งในการถ่ายทำฤดูกาลที่ 43 และ 44 ทางผู้ผลิตรายการได้รับผลกระทบจากการระบาดทั่วของโควิด-19 ทำให้ต้องถ่ายทำต่อเนื่องที่ประเทศฟิจิเป็นครั้งที่ 11

และนอกจากนี้ จากผลกระทบของการแพร่ระบาดยังส่งผลถึงจำนวนวันของการถ่ายทำและการแข่งขันในรายการอีกด้วย จากเดิมจะต้องแข่งกัน 39 วัน ถูกลดเหลือเพียง 26 วัน เป็นผลอันเนื่องมาจากข้อกำหนดเรื่องการกักตัวของผู้ที่เดินทางเข้าสู่ประเทศฟิจิ

## รายละเอียดของฤดูกาล
* **เผ่า** :
: บากา แปลว่า ต้นมะเดือ ในภาษาฟิจิ สีประจำเผ่า สีเหลือง
: โคโค แปลว่า ต้นประดู่ ในภาษาฟิจิ สีประจำเผ่า สีฟ้า
: เวซิ แปลว่า ต้นหลุมพอทะเล ในภาษาฟิจิ สีประจำเผ่า สีแดง
: ไกอา แปลว่า ชื่อของเทพเจ้ากรีก สีประจำเผ่า สีเขียวมิ้นต์

## ผู้เข้าแข่งขัน

## การแข่งขัน

## การโหวต

## ดูเพิ่ม

เซอร์ไวเวอร์
โกเปศวรมนเทียร

**โกเปศวรมนเทียร** () ที่ขิทราปูระ อำเภอโกลหาปูระ รัฐมหาราษฏระ เป็นโบสถ์พราหมณ์ (มนเทียร) โบราณ สร้างขึ้นโดยกษัตริย์แห่งศิลาหระ คันทาราทิตยะ (Gandaraditya) สรา้งขึ้นในปี 1109 ถึง 1178 อยู่บนฝั่งแม่น้ำกฤษณา ถึงแม้ว่ากษัตริย์แห่งศลาหระจะเป็นศาสนิกชนศาสนาไชนะแต่ก็ทรงสร้างโบสถ์พราหมณ์เช่นกัน โกเปศวรเป็นคำเรียกปางดุร้ายของพระศิวะ มนเทียรแบ่งย่อยเป็นสี่ส่วน ได้แก่ สวรรคมณฑป (*Swargamandapa*) ซึ่งมีหลังคาเปิดโล่งเป็นรูปวงกลม, สภามณฑป (*Sabhamandapa*), อันตราลกักษา (*Antaral kaksha*) และ ครรภคฤห์ (*Garbha gruha*)

## อ้างอิง
* Kanhere, Gopal Krishna. *The Temples of Maharashtra*. Maharashtra Information Centre 1989 p.&nbsp;105 asif
* Deglurkar, G. B. "Koppeshwar (Khidrapur) Mandir Ani Moorti". 2016. Snehal Prakashan, Pune.

หมวดหมู่:โบสถ์พระศิวะ
หมวดหมู่:โบสถ์พราหมณ์ในรัฐมหาราษฏระ
พเรลี

**พเรลี** (อักษรโรมัน: Bareilly, ) เป็นนครในอำเภอพเรลี รัฐอุตตรประเทศ และเป๋นหนึ่งในนครที่ใหญ่สุดของอุตตรประเทศตะวันตก ศูนย์กลางของมณฑลพเรลีและภูมิภาคประวัติศาสตร์โรหิลขัณฑ์ นครตั้งอยู่ที่  ห่างจากลักเนา เมืองหลวงรัฐ และ  จากนิวเดลี สำมะโนปี 2011 พเรลีมีประชากรอยู่ที่ 898,167 คน ถือเป็นเมืองที่มีประชากรมากที่สุดอันดับแปดของรัฐ และสิบเจ็ดในอินเดียเหนือ และห้าสิบสี่ในอินเดีย พเรลีตั้งอยู่บนฝั่งแม่น้ำรามคงคา

พเรลีเป็นสถานที่ต้นกำเนิดของขบวนการพเรลวี ซึ่งเป็นขบวนการอิสลามซุนนี ตั้งขึ้นโดยนักวิชาการอิสลาม Ahmed Raza Khan Qadri เพื่อสู้กับการเติบโตของขบวนการวาฮับ ร่างของท่านไว้อยู่ที่พเรลี ชารีฟ ดาร์กาห์ ซึ่งมีศาสนิกชนเดินทางมาสักการะหลายล้านคนทุก ๆ เทศกาล Urs-e-Razavi ในระยะหลังมาได้มีการเรียกขานนครว่าเป็น "นาถนครี" (Nath Nagri) ซึ่งมาจากโบสถ์พระศิวะจำนวนมากในเมือง 

พเรลีเป็นศูนย์กลางการผลิตเฟอร์นิเจอร์และการค้าขายฝ้าย ธัญพืช และน้ำตาล พเรลีได้รับการคัดเลือกเป็นหนึ่งใน 100 สมาร์ตซิตี และเป็นหนึ่งในส่วนหนึ่งของนครเคาน์เตอร์แม็กเน็ตของภูมิภาคราชธานีแห่งชาติ 

## อ้างอิง

หมวดหมู่:เมืองในรัฐอุตตรประเทศ
นารายณี

**นารายณี**อาจหมายถึง
* พระนามหนึ่งของพระลักษมี
* นารายณีมาตา เทพเจ้าในลัทธิศักติและไวษณพ
* อีกชื่อหนึ่งของแม่น้ำคัณฑกี
* นารายณีมณเฑียร โบสถ์พราหมณ์ในรัฐโอฑิศา
* เขตนารายณี อดีตเขตการปกครองของประเทศเนปาล
* นารายณี ศาสตรี นักแสดงชาวอินเดีย

## ดูเพิ่ม
* นารายณีเสนา, กองทัพของพระกฤษณะใน *มหากาพย์[[มหาภารตะ]]*
สุนัขหลังอาน

**สุนัขหลังอาน** (Ridgeback dog) อาจหมายถึง
* ไทยหลังอาน (Thai Ridgeback)
* สุนัขหลังอานโรดีเชีย (Rhodesian Ridgeback)
* สุนัขหลังอานฟู้โกว๊ก (Phu Quoc Ridgeback)


หมวดหมู่:พันธุ์สุนัข
เดอะคลาวด์

**เดอะคลาวด์** () เป็นสื่อในรูปแบบแมกกาซีนออนไลน์ในประเทศไทย ภายใต้ บริษัท คลาวด์แอนด์กราวนด์ จำกัด (รวมเรียกว่า “The Cloud”) นำเสนอเนื้อหาบทความ วิดีโอ พอดแคสต์ และกิจกรรมทั้งออนไลน์และออฟไลน์

จดทะเบียนเมื่อวันที่ 4 พฤศจิกายน พ.ศ. 2556 ตั้งโดย ก้อง-ทรงกลด บางยี่ขัน อดีตเป็นบรรณาธิการนิตยสาร a day รับหน้าที่เป็นบรรณาธิการบริหาร The Cloud และช้างน้อย กุญชร ณ อยุธยา อดีตผู้อำนวยการฝ่ายโฆษณา a day รับหน้าที่กรรมการผู้จัดการ The Cloud

## เนื้อหา
The Cloud นำเสนอเนื้อหาไม่จำกัดรูปแบบผ่านคอนเซ็ปต์  Local, Creative Culture and Better Living

## รายได้
ผลประกอบการ บริษัท คลาวด์แอนด์กราวนด์ จำกัด จากการตอบรับของผู้อ่านและการจัดกิจกรรม ทำให้ตั้งแต่ปี 2562 ย้อนหลังไปสามปี ทำกำไรราว 6,373,305 บาท

## อ้างอิง

หมวดหมู่:เว็บไซต์ในประเทศไทย
เอมี (แก้ความกำกวม)

**เอมี** (Amy) อาจหมายถึง
* เอมี (ชื่อ) - ชื่อต้นของบุคคล

## ตัวละครในบันเทิงคดี
* เอมี่ (Amy) - ตัวละครจากเรื่องเอาชีวิตรอด
* เอมี โรส (Amy Rose) - ตัวละครจากเรื่องโซนิคเดอะเฮดจ์ฮ็อก
* เอมี่ เยเกอร์ (Amy Yeager) - ตัวละครจากเรื่องยอดนักสืบจิ๋วโคนัน
* เอมี่ แอนเดอร์สัน (Amy Anderson) - ตัวละครจากเรื่องเซเลอร์มูน
* เอมี กิลลิส (Amy Gillis) - ตัวละครจากเรื่องแคเรนซ์ เจ้าหนูจอมป่วน
* เอมี่ ฮาราวน์ (Amy Harlaown) - ตัวละครจากเรื่องสาวน้อยจอมเวท นาโนฮะ

## ดูเพิ่ม
* 
* อามิ (แก้ความกำกวม)
* อายูมิ

หมวดหมู่:ชื่อตัว
หมวดหมู่:ชื่อภาษาตะวันตก
โยคมายา

**โยคมายา** () หรือ **มหามายา** เป็นเทวีในศาสนาฮินดู ในลัทธิไวษณพนิยมเรียกว่า **นารายณี** บูชาในฐานะรูปแทนพลังอำนาจแห่งภาพมายาของพระวิษณุ ในภควัทคีตาปุราณะถือว่าพระนางเป็นปางเปี่ยมไปด้วยความกรุณาของพระทุรคา ส่วนในลัทธิศักติบูชาพระนางในฐานะรูปปางหนึ่งของอาทิปราศักติ ตามวรรณกรรมฮินดูระบุว่าพระนางเกิดแก่ตระกูลยาฑวะ เป็นธิดาของนันทะ และ ยโษทะ

## ลัทธิศักติ
นักวิชาการ คอนสตันซ์ โจนส์ และ เจมส์ ดี ไรอัน (Constance Jones and James D. Ryan) ให้ความเห็นว่าพระโยคมายามีปรากฏกล่าวถึงในเทวีมหัตมยะ ซึ่งเป็นวรรณกรรมสำคัญที่แสดงถึงรูปอวตารต่าง ๆ ของมหาเทวีแห่งลัทธิศักติ รวมถึงปรากฏในเอกสารท้องถิ่นหนึ่งจากต้นศตวรรษที่ 19 ซึ่งใช้นามวินธยามหาตมยะ (Vindhya Mahatmya) เข้าใจว่าพระนางแทนความจริงสูงสุดโดยสมบูรณ์ (Ultimate Reality in its totality) รวมถึงยังมีการทำให้พระนางมีความคล้ายกันกับพระปารวตี เกิดเป็นคติของ "ความยิ่งใหญ่สูงสุด" (Ultimate Divinity)

## ลัทธิไวษณพ
ในคติของไวษณพถือว่าพระนางเป็นรูปแทนอำนาจความสามารถภายในหรือภายนอกของพระวิษณุ หรือปางอวตารในรูปพระกฤษณะ พระโยคมายาสามารถอวตารเป็นรูปของพระทุรคา, อัมพิกา, เกษมาท และ ภัทรกาลี ได้ ตามที่ระบุในวิษณุปุราณะ ในภควัตปุราณะ อสูรหิรัณยากษะล้อเลียนวราหะและกล่าวถึง *โยคมาตา* ของพระวิษณุ

ในภควัทคีตา เมื่อครั้นอรชุนสงสัยว่า ทำไมยามว่าง (pastime) และรูปอันแท้จริงของพระกฤษณะไม่ปรากฏต่อผู้คน พระกฤษณะตอบว่ารูปอวตารของตนจะไม่ปรากฏเห็นได้โดยทุกคน เพราะตนมี "ความสามารถในการสร้างภาพมายา" ซ่อนตนเองไว้ (illusory potency)

## อ้างอิง

## แหล่งข้อมูลอื่น
* 

หมวดหมู่:เทวีในศาสนาฮินดู
จิมมี

**จิมมี** สามารถหมายถึง

## บุคคล
* จิมมี (ชื่อ) - ชื่อต้นของบุคคล
* จิมมี เวลส์ - ผู้ร่วมก่อตั้งวิกิพีเดีย
* จิมมี คาร์เตอร์ - ประธานาธิบดีของสหรัฐ คนที่ 39

## ตัวละครในบันเทิงคดี
* จิมมี่ (Jimmy) - ตัวละครจากเรื่องเอ็ด เอ็ดด กับ เอ็ดดี้
* จิมมี่ (Jimmy) หรือ เคนตะ - ตัวละครจากเรื่องโปเกมอน
* จิมมี่ (Jimmy) - ตัวละครจากเรื่องผจญภัยบนเส้นทางสายไหม
* จิมมี่ คุโด้ (Jimmy Kudo) - ตัวละครจากเรื่องยอดนักสืบจิ๋วโคนัน
* จิมมี่ ศรีฟ้า (Jimmy Sisphar) - ตัวละครจากเรื่องก้าวแรกสู่สังเวียน
* จิมมี นิวตรอน (Jimmy Neutron) - ตัวละครจากเรื่องการผจญภัยของจิมมี่นิวตรอน: บอยจีเนียส
* จิมมี โอลเซ่น (Jimmy Olsen) - ตัวละครจากดีซีคอมิกส์
* จิมมี วัลเมอร์ (Jimmy Valmer) - ตัวละครจากเรื่องเซาท์พาร์ก

## ดูเพิ่ม
* 
* มาร์ก

หมวดหมู่:หน้าแก้ความกำกวมชื่อบุคคล
หมวดหมู่:ชื่อภาษาตะวันตก
หมวดหมู่:ชื่อตัว
เทพแห่งการช่าง

**เทพแห่งการช่าง** คือเทวดาหรือเทวีผู้เชี่ยวชาญการช่าง สถาปัตย์ ช่างตีเหล็กและงานช่างมีฝือต่าง ๆ อันได้รับความนับถือหรือยกย่องในคติศาสนาแบบพหุเทวนิยมตามแต่ละชนชาติ

### [[ศาสนาฮินดู]]
รวมถึงศาสนาฮินดูแบบไทย ความเชื่อพื้นเมืองของไทย - และศาสนาฮินดูแบบบาหลี
 

### [[ลัทธิเต๋า]]และ[[ลัทธิขงจื๊อ]]-[[ศาสนาชาวบ้านจีน]]

### [[กรีก-โรมัน|ศาสนากรีก]]โบราณ

### [[กรีก-โรมัน|ศาสนาโรมัน]]โบราณ

### [[ศาสนาอียิปต์โบราณ]]

### [[ชินโต|ศาสนาชินโต]]

### [[ศาสนาพื้นบ้านพม่า|ความเชื่อพื้นเมืองพม่า]]

## อ้างอิง

หมวดหมู่:เทพแห่งวิศวกรรม
หมวดหมู่:รายพระนามเทวดา
หมวดหมู่:วิศวกรรมโยธา
หมวดหมู่:วิศวกร
รัฐอวัธ

**รัฐอวัธ** (อักษรโรมัน: Oudh หรือ Awadh , เป็นรัฐมหาราชาในภูมิภาคอวัธ ของอินเดียเหนือ กระทั่งถูกผนวกโดยอังกฤษในปี 1856

อวัธและรัฐอื่นในอินเดียร่วมกันก่อการกำเริบต่อการปกครององอังกฤษในปี 1858 เป็นหนึ่งในชุดการก่อการกำเริบท้าย ๆ ของกบฏใหญ่ปี 1857 กองกำลังของอวัธยังคงต่อสู้เรื่อยมาจนถึงปี 1859 ในการยุทธที่ปัจจุบันเรียกว่า ''ยุทธการอวัธ

หลังอวัธถูกผนวกรวมเข้ากับอังกฤษภายใต้หลักแลปส์ เข้ากับแคว้นเหนือตะวันตก

## อ้างอิง

อวัธ